सियाया के साथ नजर आए बच्चे, प्रधानमंत्री मोदी बोले- वंडरफुल न्यूज
Madhya Pradesh Kuno National Park (KNP) Cheetah Cubs Birth Video Goes Viral. Follow Kuno National Park Latest News, Photos On Dainik Bhaskar (दैनिक भास्कर) मादा चीता साशा की मौत के दो दिन बाद कूनो नेशनल पार्क से खुशखबर आई है। यहां चीता सियाया ने चार शावकों को जन्म दिया है। इसका वीडियो भी सामने आया है।
भारत में पांच दशक बाद पहली बार चीते का जन्म हुआ है। कूनो नेशनल पार्क में नामीबिया से आई फीमेल चीता सियाया ने बुधवार को 4 शावकों को जन्म दिया। केंद्रीय वन मंत्री भूपेंद्र यादव ने ट्वीट कर यह जानकारी दी है। पीएम मोदी ने रीट्वीट करते हुए लिखा - वंडरफुल न्यूज। सियाया के प्रेग्नेंट होने की जानकारी 20 दिन पहले कूनो नेशनल पार्क के मैनेजमेंट को मिली थी। तभी से उसे स्पेशल ट्रीटमेंट दिया जा रहा था।
पिछले साल 17 सितंबर को PM नरेंद्र मोदी ने अपने जन्मदिन के अवसर पर नामीबिया से लाए 8 चीतों को कूनो में छोड़ा था, जिन्हें 50 दिन छोटे बाड़ों में क्वारैंटाइन रखने के बाद बड़े बाड़े में शिफ्ट कर दिया गया। करीब दो महीने पहले तीन फीमेल और दो मेल चीतों को एक बाडे़ में छोड़ा गया था। इसी साल 18 फरवरी को दक्षिण अफ्रीका से 12 चीतों की दूसरी खेप कूनो लाई गई थी।
90 दिन का होता है चीता का प्रेग्नेंसी पीरियड
भास्कर ने सबसे पहले बताया था कि 6 जनवरी को चीतों के बीच मेटिंग देखी गई है। हालांकि उस समय कूनो प्रबंधन ने इसकी पुष्टि नहीं की थी। चीतों का गर्भकाल 90 दिनों का होता है। इस लिहाज से मेटिंग के 82 दिनों बाद बच्चे पैदा हुए हैं।
एक सप्ताह से एक ही बाड़े में थी सियाया
प्रधान मुख्य वन संरक्षक (वन्य-प्राणी) जेएस चौहान ने बताया कि पिछले एक सप्ताह से सियाया की गतिविधियां बाड़ा क्रमांक 5 में एक ही स्थान पर केंद्रित थी। इससे यह एहसास हुआ कि संभवत: वह बच्चों को जन्म देने वाली है। बुधवार को जब वह शिकार के लिए निकली तो नामीबियाई चीता विशेषज्ञ इलाई वॉकर ने संबंधित स्थान पर सुरक्षित दूरी से देखने पर पाया कि मादा चीता ने 4 शावकों को जन्म दिया है।
एल्टन या फ्रेंडी में से किसी एक के साथ हुई मेटिंग
मादा चीता 3 महीने पहले बड़े बाड़े में 4 और 5 नंबर के बाड़ों के बीच की चीतों की आवाजाही के लिए जाली खोलने के बाद प्रेग्नेंट हुई है। कूनो के अफसरों का कहना है नामीबिया से पहली खेप में ही आए दो जुड़वा चीते एल्टन या फ्रेंडी में से किसी एक के साथ इसकी मेटिंग हुई है।
कितने नर और कितने मादा शावक, 3 महीने बाद पता चलेगा
मादा चीता सियाया ने जिन 4 शावकों को जन्म दिया है, उनमें कितने नर हैं और कितने मादा हैं, यह कूनो प्रशासन को 3 से 4 महीने बाद तब पता लगेगा, जब वह उन्हें नजदीक से देखेंगे। कूनो डीएफओ प्रकाश वर्मा ने बताया फिलहाल यह बता पाना मुश्किल है।
CM शिवराज बोले- चीता पुनर्स्थापना प्रोजेक्ट सफलता की दिशा में
मध्यप्रदेश के मुख्यमंत्री शिवराज सिंह चौहान ने कहा- एक अच्छी खबर है..खुशखबरी है..हम एक दिन पहले दुखी हुए थे..किडनी के संक्रमण के कारण सासा को बचा नहीं पाए थे..लेकिन सियाया ने अब 4 शावकों को जन्म दिया है और सभी स्वस्थ हैं..मैं प्रधानमंत्री नरेंद्र मोदी के विजन को भी प्रणाम करता हूं। चीता पुनर्स्थापना करने का प्रोजेक्ट सफलता की दिशा में जा रहा है।
ये भी पढ़ें...
कूनो से चीते जल्द दे सकते हैं खुशखबरी
मध्यप्रदेश के श्योपुर जिले में कूनो राष्ट्रीय अभयारण्य में चीतों के बाड़े से खुशखबरी मिलने की उम्मीद जताई जा रही है। तीन मादा और दो नर चीते पिछले 20 दिनों से एक साथ एक बाडे़ में रह रहे हैं। जिनके मेटिंग की खबर है। मादा चीता प्रेग्नेंट हैं या नहीं, इसकी जानकारी 70 दिन बाद ही पता चल सकेगी, जब इनके पेट और जननांगों का आकार बढ़ा हुआ दिखेगा। पूरी खबर पढ़ने के लिए यहां क्लिक करें...
कूनो में नामीबिया से लाए चीते की मौत
कूनो नेशनल पार्क में नामीबिया से लाए गए चीतों में से 4 साल की मादा चीता साशा की मौत हो गई है। वह किडनी की बीमारी से पीड़ित थी। नामीबिया से 17 सितंबर को 8 चीतों को लाया गया था। इन्हें प्रधानमंत्री नरेंद्र मोदी ने बाड़े में रिलीज किया था। इनमें साशा भी शामिल थी। हाल ही में दक्षिण अफ्रीका से 12 चीतों की दूसरी खेप कूनो लाई गई थी। पूरी खबर पढ़ने के लिए यहां क्लिक करें...
दो महीने पहले से पता था- नहीं बचेगी 'साशा'
मध्यप्रदेश के कूनो नेशनल पार्क में मादा चीता 'साशा' की मौत हो गई। वह किडनी की बीमारी से पीड़ित थी। 'साशा' नामीबिया से लाए गए 8 चीतों में शामिल थी। दैनिक भास्कर ने साउथ अफ्रीका में प्रिटोरिया यूनिवर्सिटी के वन्यजीव चिकित्सा विशेषज्ञ एड्रियन टॉर्डिफ से बात की। उन्होंने चीते की मौत की असल वजह बताई। टॉर्डिफ के मुताबिक मादा चीता की मौत दो महीने पहले से तय थी। पूरी खबर पढ़ने के लिए यहां क्लिक करें...